האורחים מדיר אל אסד, ללא אף נקודת ליגה העונה, ינסו לחזור מול צפת הבלתי מנוצחת בשלום. צפת לה 16 נקודות בשמונה מחזורים סיימה בתיקו 1:1 את משחק הצמרת שנערך בג'וליס, מול כפר סמיע שהייתה במקום השני עד אותו משחק.שלומי אביסדריס העלה את צפת ליתרון בבדקה ה-15. המארחים איזנו בדקה ה-70.
עיניי צפת והמאמן, יוסי סופר, יהיו נשואות אל משחק העונה שייערך למחרת (שבת) בכרמיאל, בין המוליכה הפועל המקומית לשנייה בטבלה, אחווה שעב שעדיין לא נוצחה העונה. ניצחון של שעב, יביא להחלפת הראשות. ועדת המשמעת של ההתאחדות לכדורגל, קנסה את צפת ב-1000 ש"ח על אירועי המשחק בו גברה צפת על ג'דיידה מכר,1:0. צפת נענשה בגין התגרה ההמונית בין מחנות שתי הקבוצות בסיום המשחק לאחר ששחקן מקומי סטר לשחקן פצוע של צפת ששכב על הדשא. ג'דיידה נקנסה ב-3.000 ש"ח ושחקנה מוחמד כיאל, הורחק ל-3 משחקים כולל הרחקה אוטומטית.